b'\n_START_ARTICLE_\nPortret\n_START_PARAGRAPH_\nPortret je slika, fotografija, kip ali druga umetni\xc5\xa1ka upodobitev osebe, pri katerih je obraz in njegov izraz prevladujo\xc4\x8d. Namen je prikazati podobo, osebnost in celo razpolo\xc5\xbeenje osebe. Iz tega razloga slika portreta na splo\xc5\xa1no ni samo posnetek, ampak kompozicija slike osebe v mirnem polo\xc5\xbeaju. Portret pogosto ka\xc5\xbee osebo, ki gleda neposredno v slikarja in fotografa, saj tako portretiranec najbolj uspe\xc5\xa1no sodeluje z gledalcem.\n_START_SECTION_\nZgodovina\n_START_PARAGRAPH_\nNekaj najzgodnje\xc5\xa1ih portretov ljudi niso bili kralji in cesarji ampak so to pogrebne maske, ki so se ohranile v suhem podnebju egip\xc4\x8danskega okro\xc5\xbeja Fayum. To so skoraj edine podobe iz klasi\xc4\x8dnega sveta, ki so se ohranile, razen fresk, mnogo kipov in portreti na kovancih._NEWLINE_Umetnost portreta je obstajala v stari Gr\xc4\x8diji in predvsem v rimskem kiparstvu, kjer so zahtevali individualizirane in realisti\xc4\x8dne portrete, celo nenaravne. V 4. stoletju se je portret za\xc4\x8del umikati v korist idealiziranega simbola tega, kar je ta oseba predstavljala. V Evropi v zgodnjem srednjem veku so predstavitve posameznikov ve\xc4\x8dinoma splo\xc5\xa1ne. Pravi portreti posameznikov so se ponovno pojavili v poznem srednjem veku, kot spomeniki v grobnicah, portreti donatorjev, miniature v iluminiranih rokopisih in nato panelne slike._NEWLINE_Kultura Moche v Peruju je bila ena izmed redkih starih civilizacij, ki je izdelovala portrete. Ta dela zelo natan\xc4\x8dno predstavljajo anatomske zna\xc4\x8dilnosti. Posameznik portretiranec je bil prepoznaven, brez potrebe po drugih simbolih ali pisanju njihovih imen. Portretiranci so bili \xc4\x8dlani vladajo\xc4\x8de elite, duhovniki, bojevniki in celo ugledni obrtniki.  Portreti so prikazovali ve\xc4\x8d faz njihovega \xc5\xbeivljenja. Upodobljeni so bili tudi kot obrazi bogov. Do sedaj niso na\xc5\xa1li nobenega portreta \xc5\xbeenske. Poseben poudarek je bil na podrobnostih pokrivala, frizure, telesnih okraskov in poslikav._NEWLINE_Eden najbolj znanih portretov v zahodnem svetu je slika Leonarda da Vincija z naslovom Mona Liza, ki je portret Lise del Giocondo. Najstarej\xc5\xa1i znani portret na svetu so na\xc5\xa1li leta 2006 v jami Vilhonneur v bli\xc5\xbeini Angoul\xc3\xaame in mislijo, da je star 27.000 let.\n_START_SECTION_\nOrientacija glave v 2-dimenzionalni umetnini\n_START_PARAGRAPH_\nPogled s profila, poln pogled na obraz in pogled na tri \xc4\x8detrtine, so tri skupine oznak za portrete, ki se nana\xc5\xa1ajo na dolo\xc4\x8deno usmerjenost posameznikove glave. Ti pojmi so bolj primerni za dvodimenzionalno umetnino, kot so fotografije in slike, kot za tridimenzionalne umetnine, kot so kipi. V primeru tridimenzionalne umetnine (kip), lahko gledalec spremeni smer pogleda na umetni\xc5\xa1ko delo s hojo okoli njega.\n_START_SECTION_\nPortretna fotografija\n_START_PARAGRAPH_\nPortretna fotografija je popularna komercialna industrija po celem svetu. Manogo ljudi u\xc5\xbeiva, \xc4\x8de vidi viseti doma profesionalni izdelek dru\xc5\xbeinskega portreta ali poseben portret za primer poroke, rojstnega dne, mature ali smrti._NEWLINE_Od za\xc4\x8detka fotografije so se ljudje \xc5\xbeeleli portretirati. Priljubljenost dagerotipije v sredini 19. stoletja je bila v veliki meri posledica povpra\xc5\xa1evanja po poceni portretu. Studiji so se namno\xc5\xbeili v mestih po vsem svetu, nekateri so izdelali ve\xc4\x8d kot 500 plo\xc5\xa1\xc4\x8d na dan. Slog teh zgodnjih del odra\xc5\xbea tehni\xc4\x8dne izzive, povezane s \xc4\x8dasom 30 sekundne izpostavljenosti medija in slikarske estetike \xc4\x8dasa. Objekti so bili obi\xc4\x8dajno naslonjeni na ozadje in osvetljeni z mehko lu\xc4\x8djo visoko postavljenega okna in karkoli drugega, kar se je lahko oblikovalo z ogledali._NEWLINE_Kot se je razvila fotografska tehnika, se je neustra\xc5\xa1na skupina fotografov iz studia preselila na teren, na boji\xc5\xa1\xc4\x8da, po svetu in v oddaljene kraje._NEWLINE_Danes je portretna fotografija ena najzahtevnej\xc5\xa1ih zvrsti fotografije. Fotografova naloga je, da postavi kompozicijo, nastavi parametre fotoaparata in pritisne na spro\xc5\xbeilec. Nato je potrebno fotografije \xc5\xa1e obdelati, kar pomeni popravljanje oziroma prilagajanje beline, obrezovanje kadra, usklajevanje barvne in podobno. Po potrebi je treba fotografijo \xc5\xa1e retu\xc5\xa1irati. Za fotografiranje ni najbolj\xc5\xa1a mo\xc4\x8dna son\xc4\x8dna svetloba, saj je trda in daje ostre sence. Za pomo\xc4\x8d pri osvetlitvi se uporablja odbojnik, ki je lahko bel, srebrn ali zlat, odvisno od tega, kak\xc5\xa1en barvni odtenek \xc5\xbeelimo dose\xc4\x8di. Njabolj nevtralen je bel.\n_START_SECTION_\nPortret v politiki\n_START_PARAGRAPH_\nV politiki se portrete voditeljev pogosto uporablja kot simbol dr\xc5\xbeave. Ve\xc4\x8dina dr\xc5\xbeav ima enoten protokol za portret predsednika dr\xc5\xbeave, \xc4\x8de se ta pojavi na pomembnih dr\xc5\xbeavnih stavbah. Pretirana uporaba v pokon\xc4\x8dnem polo\xc5\xbeaju, kot je bil prikazan Josif Stalin, Adolf Hitler ali Mao Zedong, je lahko znak kulta osebnosti.'